Boek: Rampe wat SA geruk hetChris Schoeman “Lees hierdie boek van Chris Schoeman, verstaan beter waar jy vandaan kom. Vind uit hoe ander met hul lyding of selfs lewe betaal het om ons wêreld te maak wat dit vir jóú ook is: beter, hopelik genadiger, en veiliger.” Só skryf Willem Landman in die voorwoord van Ongekende ellende – rampe wat Suid-Afrika geruk het wat pas by Protea Boekhuis verskyn het. Die boek volg op Nêrens veilig – Twee eeue van Suid-Afrikaanse rampe wat in 2021 ook deur dié uitgewer uitgegee is. Schoeman neem nog Suid-Afrikaanse rampe opnuut onder die loep. Hy sluit dié keer ŉ heel paar minder bekende voorvalle in en party wat amper heeltemal vergete geraak het. Dit is onder meer die pokke-epidemie (1713), die runderpes (1896), die Blaauwkrantzbrug-treinongeluk (1911), en die Groot Depressie (1933). In boeiende vertelstyl laat Schoeman met sy deeglike navorsing gebeure uit die Suid-Afrikaanse geskiedenis wat nie durf verlore gaan nie, herleef én voortleef. Sy boeke sluit Churchill’s South Africa: Travels during the Anglo-Boer War, The Historical Karoo, Angels of Mercy: Foreign Women in the Anglo-Boer War, Brothers in Arms: Hollanders in the Anglo-Boer War, Vegter en Balling: Boereoorlog-ervarings van veldkornet Charles von Maltitz en Os: Die Outobiografie in. Rebel, die lewe van kommandant Hans Lötter het in 2019 by Protea Boekhuis verskyn. Uitgewer: Protea Boekhuis Prys: R275,00* *Prys onderworpe aan verandering Koop die boek by Graffiti Boeke